நாலைந்து மாதங்களுக்கு முன்பு ஊருக்குச் சென்றிருந்த போது, பிரபல சர்க்கரை நோய் நிபுணரை சந்திக்கச் சென்றிருந்தேன். 3 மணிக்கு வரச்சொல்லியிருந்ததால் நான் அங்கே இரண்டரைக்கே சென்று விட்டேன். டாக்டர் ஐந்தரை மணிக்குத்தான் வருவார் என்று அதன் பிறகு சொல்ல, ‘ ஏன் அப்புறம் 3 மணிக்கு வரச்சொன்னீர்க்ள்?’ என்று கேட்டால் பதிலில்லை. கையோடு எடுத்துப்போயிருந்த நாவல் தான் உதவியது. ஒரு வழியாக டாக்டர் ஐந்தரைக்குப்பிறகு வந்ததும் அவரை சந்தித்தேன். என்னிடம் பேசிய பின் ‘சர்க்கரையின் அளவை நன்றாகத்தானே வைத்திருக்கிறீர்கள்! இருந்தாலும் இப்போது ஒரு டெஸ்ட் பண்ணி விடுகிறேன் என்றார். ஒரு பெண்ணைக்கூப்பிட்டார். நான் வேடிக்கை பார்த்துக்கொண்டிருக்கும்போதே அந்தப் பெண் ஒரு குண்டூசியை எடுத்து வந்து என் விரலில் குத்தியது. சரியாகக் குத்தவில்லை. அவர் ‘ நன்றாக குத்தும்மா!’ என்கிறார். அப்புறம் ஒரு வழியாக அது குத்தியதும் பக்கத்திலுள்ள குளூக்கோமீட்டரில் ஸ்ட்ரைப்பில் இரத்தத்ததைத் தடவி டெஸ்ட் செய்தது. துடைத்துக்கொள்ள சிறிது பஞ்சையும் தந்தது.